
 Hej brevkasse   

Jeg er en pige på 17 og bor på opholdssted   

Som faktisk havde det rigtig godt før jeg blev mobbet af dem jeg bor med   

Jeg blev kaldt: luder, sæk,kælling, og at jeg knalder til højre og venstre   

Har prøvet at tage nogle piller for at se om det kunne få mig væk. Men det hjalp ikke   

Jeg ved ikke hvad jeg skal gøre vil virkelig ønske at jeg var død   

For så var ikke ingen der kunne gøre mig så ked at det som dem   


har lyst til at dø
==================



 Hej Stephanie  
Nu ved jeg ikke, hvad det er for et opholdssted, du bor på, men er der ikke nogen voksne der, som kan hjælpe dig og tage en snak med dem, der mobber dig? Piller og lignende vil aldrig være løsningen på dine problemer. De kan måske fjerne dine tanker et øjeblik, men så snart rusen forsvinder, vil du være lige så nedtrykt, som du var inden du tog dem. Hvis ikke de voksne på opholdsstedet kan hjælpe dig, må der være nogle andre voksne der kan. Har du ikke nogle voksne du er tætte med, som kan hjælpe dig? Eller en veninde? Jeg er sikker på, at du ikke har lyst til at dø. Du vil vel ikke have, at dem der mobber dig skal være skyld i din død. Jeg synes hellere, at du skal prøve at stoppe dem på den ene eller anden måde.   
Jeg håber meget, at du får fat på en eller nogen som kan hjælpe dig, så du kan få sat en stopper for dem der mobber dig og kan blive glad igen.  
Med venlig hilsen Camilla 

 Hej Stepanie!  
  
Jeg er meget ked af at høre at du har det sådan! Ingen mennesker burde have det sådan.  
Jeg synes jo ikke du skal have lyst til at dø og det er der nok heller ikke nogen omkring dig der for alvor mener at du skal! Det bedste for dig vil altså være at snakke med nogen om det? Nogen du stoler på, dine forældre, nogen fra opholdsstedet eller måske din læge? Det er altså super vigtigt at få bearbejdet de følelser man går og gemmer inden i, og der findes jo proffesionelle derude som kan hjælpe. Hvis du ikke har lyst til at snakke med nogen du kender kan jeg varmt anbefale børnetelefonen:  
  
http://www.bornetelefonen.dk/   
  
Her kan du ringe eller skrive gratis og anonymt og snakke med nogen der bare vil lytte til hvad du har at sige og måske hjælpe dig videre. Det er vigtigt at du kommer til at snakke med nogen!  
Jeg håber alt det bedste for dig!  
  
Med venlig Hilsen  
Charlotte   
 